רומאריו

רומאריו דה סוזה פריה (בפורטוגזית: Romário de Souza Faria; נולד ב-29 בינואר 1966 בריו דה ז'ניירו), הידוע בשמו הפרטי, רומאריו, הוא כדורגלן עבר ברזילאי. הוא כבש 772 שערים לאורך הקריירה שלו, והוא נחשב לאחד מחלוצי הכדורגל הטובים ביותר בכל הזמנים. רומאריו נבחר על ידי פלה לאחד מ-125 שחקני הכדורגל החיים הטובים בעולם במרץ 2004. רומאריו נבחר לכדורגלן השנה בעולם ב-1994 אחרי שהגיע למקום השני ב-1993.

קריירה
הוא התחיל את הקריירה שלו בואסקו דה גאמה איתה זכה ב-2 אליפויות מחוזיות (1987/88). בין 1988 ל-1993 הוא שיחק בפ.ס.וו. איינדהובן, איתה זכה באליפות הולנד ב-1989, 1991 ו-1992, ובתואר כדורגלן השנה בהולנד ב-1989. ב-1993 עבר לברצלונה, ובעונתו המלאה היחידה בה זכה עמה באליפות הליגה ובתואר מלך השערים, בזכות 30 שערים, ובהם שלושער בקלאסיקו מול ריאל מדריד. בתחילת 1995 חזר לברזיל ושיחק בפלמנגו, בשנתיים הבאות שיחק בוולנסיה ואז חזר לפלמנגו.

ב-2000 חזר לוואסקו דה גאמה וזכה איתה באליפות ברזיל. מ-2002 שיחק בפלומינזה. ב-21 באוקטובר 2004 פוטר מהמועדון אחרי תקרית עם המאמן.

בתאריך ה-29 במרץ 2006 עבר רומאריו לשחק בליגת ה-USL הראשונה לאחר שחתם על חוזה בקבוצת מיאמי, ששחררה אותו מקבוצתו באותו הזמן, ואסקו דה גאמה.

ב-29 בספטמבר 2006 חתם רומאריו בקבוצה האוסטרלית אדלייד יונייטד.
בשנת 2007 עבר רומאריו לשחק בקבוצה הברזילאית במטרה להבקיע 1000 שערים במשחקים רשמיים ולא רשמיים במהלך הקריירה, הישג הדומה לזה של פלה. ביום שני ב-21 במאי 2007 הבקיע רומאריו את שערו ה-1,000 במדי ואסקו דה גאמה בפנדל בדקה ה-48 מול קבוצת ספורט ראסיפה.

בדצמבר 2007 נודע כי רומאריו נכשל בבדיקת סמים לאחר שנטל תרופה למניעת התקרחות. כתוצאה מכך הושעה החלוץ ל-120 יום. ב-28 במרץ 2008 הודיע רומאריו על פרישה מכדורגל בגיל 42.

נבחרת ברזיל
רומאריו שיחק לראשונה בנבחרת ברזיל במסע משחקי ידידות שערכה באירופה, ב-23 במאי 1987 במשחק נגד נבחרת אירלנד. את שערו הראשון במדי ברזיל הבקיע במשחקו השני שהיה נגד נבחרת פינלנד. אוהדי הכדורגל בישראל שהגיעו לאצטדיון רמת גן ב-1 ביוני 1987 זכו לראות את אחד מהכישרונות הגדולים של הכדורגל העולמי בתחילת דרכו, כאשר נבחרת ברזיל הביסה את ישראל 4–0 ורומאריו כבש שני שערים. רומאריו זכה במדליית הכסף באולימפיאדת סיאול ב-1988. יחד עם בבטו בהתקפה, הוביל את הנבחרת לזכייה במונדיאל 1994, וכבש 5 שערים בטורניר. החמיץ את מונדיאל 1998 בגלל פציעה, ולמונדיאל 2002 לא זומן על ידי המאמן לואיס פליפה סקולארי.

ב-28 באפריל 2005, רומאריו שיחק את משחקו האחרון עם נבחרת ברזיל. הוא הבקיע את השער השני בניצחון 3–0 על נבחרת גואטמלה.

 לאחר הפרישה מכדורגל 
באוקטובר 2010 נבחר רומאריו לבית התחתון של הקונגרס הלאומי של ברזיל מטעם המפלגה הסוציאלית הברזילאית.

תארים
פ.ס.וו. איינדהובן
 אליפות הולנד (3) 1988/1989, 1990/1991, 1991/1992
 הגביע ההולנדי (2) 1989, 1990
ברצלונה
אליפות ספרד: 1993/1994
נבחרת ברזיל
גביע העולם: 1994
קופה אמריקה (2): 1989, 1997
גביע הקונפדרציות: 1997
אישיים
כדורגלן השנה בעולם: 1994
השחקן המצטיין של המונדיאל: 1994
הנבחרת המצטיינת של המונדיאל: 1994
אליפות הולנד :1989,1991,1992

 קישורים חיצוניים 






הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:ריו דה ז'ניירו: כדורגלנים
קטגוריה:ספורטאים ברזילאים בהולנד
קטגוריה:כדורגלני ואסקו דה גאמה
קטגוריה:כדורגלני פלמנגו
קטגוריה:כדורגלני פלומיננסה
קטגוריה:כדורגלני פ.ס.וו. איינדהובן
קטגוריה:כדורגלני ברצלונה
קטגוריה:כדורגלני ולנסיה
קטגוריה:כדורגלני א-סד
קטגוריה:כדורגלני נבחרת ברזיל
קטגוריה:זוכי פרס כדורגלן השנה בעולם
קטגוריה:זוכי פרס כדורגלן השנה באמריקה הדרומית
קטגוריה:מאמני כדורגל ברזילאים
קטגוריה:מאמני ואסקו דה גאמה
קטגוריה:פוליטיקאים ברזילאים
קטגוריה:כדורגלני קופה אמריקה 1987
קטגוריה:כדורגלנים באולימפיאדת סיאול (1988)
קטגוריה:כדורגלני קופה אמריקה 1989
קטגוריה:כדורגלני מונדיאל 1990
קטגוריה:כדורגלני מונדיאל 1994
קטגוריה:כדורגלני גביע הקונפדרציות 1997
קטגוריה:כדורגלני קופה אמריקה 1997
קטגוריה:זוכי מדליית כסף אולימפית ברזילאים: כדורגל
קטגוריה:ברזילאים שנולדו ב-1966